open-index/open-wikipedia-markdown huggingface dataset:
Sebha

**Sabha** (arba **Sebha**; ) – miestas pietvakarių Libijoje, Sacharos oazėje; savivaldybės centras. 126,4 tūkst. gyventojų (2007). Mieste yra naujos plačios gatvės ir šalia – seni molio sienų pastatai. Netoli miesto ant kalvos yra italų tvirtovė *Fort Elena*, kurioje dabar įsikūrusi ligoninė, parduotuvės, ofisai.

Sabha – prekybos ir susisiekimo centras, svarbus karavanams, keliaujantiems į Čadą ir Tunisą. Be to, miestas susisiekia Viduržemio jūros pakrante geležinkeliu ir oro transportu. Išvystyti amatai, yra pedagogikos mokykla, valstybinis muziejus. Maisto ir vandens poreikis daugiausia padengiamas atvežant iš kitų oazių. Vyriausybė čia planuoja įrengti fermas, miestą aprūpinti drėkinimo sistema iš gretimų oazių.

## Istorija

XI amžiuje čia buvo svarbus karavanų aptarnavimo centras.
Kiičiro Tojoda

**Kiičiro Tojoda** (, 1894 m. birželio 11 d. – 1952 m. kovo 27 d.) – japonų pramonininkas ir Toyodos staklių fabriko (Toyoda Loom Works) įkūrėjo Sakičio Tojodos sūnus.

Kičiras nutarė išplėsti pramonę į automobilių gamybos, o tai tuo metu buvo rizikinga. Prieš mirtį Sakičis Tojoda padrąsino sūnų įvykdyti savo svajonę: plėtoti automobilių manufaktūras. Kičiras ir įkūrė „Toyota Automobilių korporaciją“.
Bani Valido savivaldybė

**Bani Valido savivaldybė** () buvusi savivaldybė šiaurės vakarų Libijoje. Sostinė buvo Bani Validas.

2007 m. prijungta prie Misratos savivaldybės.
Džabal al Achdaro savivaldybė

**Džabal al Achdaro savivaldybė** () – Libijos savivaldybė šalies šiaurės rytuose, Viduržemio jūros pakrantėje. Pietinė dalis įeina į Džebel Achdaro aukštumas. Sostinė – Beida.

## Šaltiniai
Imbierutis

**Imbierutis** (*Kaempferia*) – imbierinių (*Zingiberaceae*) šeimos augalų gentis.

## Rūšys
* Kvapusis imbierutis (*Kaempferia galanga*)
* Gajusis imbierutis (*Kaempferia rotunda*)
ir kt.
Antigvos ir Barbudos himnas

***Fair Antigua, We Salute Thee*** (*Nuostabioji Antigva, mes sveikinam tave*) – Antigvos ir Barbudos valstybinis himnas. Himno kompozitorius – Walter Garnet Picart Chambers, teksto autorius – Novelle Hamilton Richards. Naudojamas nuo 1967 m., oficialiai patvirtintas 1981 m. Naudojamas kartu su karališkuoju himnu *[[Jungtinės Karalystės himnas|God Save The Queen]]*. Dažniausiai grojamas tik pirmas himno posmas.

## Eilės anglų kalba

Fair Antigua and Barbuda! 
We thy sons and daughters stand
Strong and firm in peace or danger
To safeguard our Native Land
We commit ourselves to building
A true nation brave and free;
Ever striving, ever seeking,
Dwell in love and unity. 

## Nuorodos
* Instrumentinė versija, mp3
DeSoto

**DeSoto** buvo JAV automobilių gamintojas priklausęs Chrysler Corporation, egzistaves tarp 1928 ir 1961 metų. Kompanija įkūrė Walter P. Chrysler 1928 metų rugpjūčio 4 diena. Primieji DeSoto automobiliai pasirodė 1929 metais.

1937 metais Chrysler Corporation pradėjo gaminti DeSoto sunkvežimius, kurie iki šių dienų yra gaminami Turkijoje, tačiau nebeturi jokio ryšio su Chrysler Corporation.

## Modeliai

* DeSoto Adventurer (1956–1960)
* DeSoto Airflow (1934–1936)
* DeSoto Airstream (1935–1936)
* DeSoto Custom (1946–1952)
* DeSoto Diplomat (Export)
* DeSoto Deluxe (1946–1952)
* DeSoto Firedome (1952–1959)
* DeSoto Fireflite (1955–1960)
* DeSoto Firesweep (1957–1959)
* DeSoto Powermaster (1953–1954)
* DeSoto Series K-SA (1929–1932)
* Desoto Series SC-SD (1933–1934)
* DeSoto Series S (1937–1942)
Džifaros savivaldybė

**Džifaros savivaldybė** () – Libijos savivaldybė šalies šiaurės vakaruose. Sostinė – Azizija.

## Šaltiniai
Džufros savivaldybė

**Džufros savivaldybė** () – Libijos savivaldybė šalies centrinėje dalyje, Sacharos dykumoje. Sostinė – Hunas.

## Šaltiniai
Gadamiso savivaldybė

**Gadamiso savivaldybė** () buvusi savivaldybė vakarinėje Libijoje, Tuniso ir Alžyro pasienyje. Sostinė – Gadamesas. 

2007 m. prijungta prie Naluto savivaldybės.
The Love Album

**The Love Album** yra aštuntasis airių vaikinų grupės Westlife albumas, išleistas lapkričio 20 d. 2006 m. Jungtinėje Karalystėje debiutinę savatę jis tapo perkamiausiu albumu iš pirmosios vietos išstūmęs Oasis „Stop The Clocks“. Įrašą reklamuojantis koncertinis turas vyksta 2007 m. pavasarį.

## Albumo dainos
# The Rose – 3:39
# „Total Eclipse of the Heart“ – 4:39
# „All Out of Love“ – 3:44
#* kartu su Delta Goodrem
# „You Light Up My Life“ – 3:27
# "Easy“ – 4:26
# „You Are So Beautiful (To Me)“ – 3:03
# „Have You Ever Been In Love“ – 3:41
# „Love Can Build A Bridge“ – 3:55
# „The Dance“ – 3:58
# „All Or Nothing“ – 3:56
# „You've Lost That Loving Feeling“ – 3:25
Zavijos savivaldybė

**Zavijos savivaldybė** () – Libijos savivaldybė šalies šiaurės rytuose, įsikūrusi prie Viduržemio jūros kranto. Sostinė Zavija.

Ribojasi su šalies sostine – Tripoliu rytuose. Pietryčiuose yra Jafrano savivaldybė, vakaruose – Sabrata Va Surmano savivaldybė, pietuose – Džfaros savivaldybė.

## Šaltiniai
Undiscovered

**Undiscovered** yra debiutinis anglų dainininko Džeimso Morrisono albumas, išleistas 2006 m. liepos 31 d. Albumas gavo platininį sertifikatą JK, o Australijoje ir Naujojoje Zelandijoje – auksinį.

## Albumo dainos
Baltymų sintezė

Biologiniai ir dirbtiniai metodai baltymų sudarymui labai skiriasi.
**Baltymų sintezė** gali būti:
* baltymų biosintezė (biologinė);
* peptidų sintezė (dirbtinė).
Vadi al Chajato savivaldybė

**Vadi al Chajato savivaldybė** () – Libijos savivaldybė šalies vakaruose.

Vadi al Chajatas ribojasi su: šiaurėje Vadi al Šati savivaldybė, rytuose – Sabhos savivaldybė, pietuose – Murzuko savivaldybė, vakaruose – Gato savivaldybė.

## Šaltiniai
Žaliųjų ir valstiečių sąjunga

**Žaliųjų ir valstiečių sąjunga** (, **ZZS**) – Latvijos politinių partijų susivienijimas.

## Istorija

Sąjungą įkūrė Latvijos valstiečių sąjunga ir Latvijos žaliųjų partija 2002 m. prieš 8-tos Saeimos rinkimus.

* 2002–2004 – valdžioje, Einaro Repšės vyriausybėje
* 2004 – vadovauja vyriausybei (Indulis Emsis)
* nuo 2004 – valdžioje Aigaro Kalvyčio vyriausybėje
* 2006 – 9-tos Saeimos rinkimuose dalyvauja su partijos Latvijai ir Ventspiliui parama. II vieta rinkimuose.

## Politinės partijos

### Buvusios partijos

## Rinkimai
### Saeima

### Europos Parlamentas

## Šaltiniai

## Nuorodos
* Latvijos žaliųjų partija  
* Latvijos valstiečių sąjunga (latvių k.)
Indulis Emsis

**Indulis Emsis** (g. 1952 m. sausio 2 d. Salacoje, Latvijoje) – biologas ir Latvijos politikas, habilituotas biologijos mokslų daktaras, buvęs Latvijos Ministras pirmininkas ir Saeimos pirmininkas.

1990 m. buvo vienas iš Latvijos žaliųjų partijos įkūrėjų. Buvęs Latvijos TSR (vėliau Latvijos Respublikos) Aukščiausiosios Tarybos, 6-tos, 8-tos ir 9-tos Saeimos deputatas.
* Valdžio Birkavo ministrų kabinete – Aplinkos apsaugos ministras;
* Mario Gailio ministrų kabinete – Aplinkos apsaugos ministras;
* Andrio Škėlės pirmajame ministrų kabinete – Aplinkos ministras;
* Andrio Škėlės antrajame ministrų kabinete – Aplinkos ministras;
* Guntaro Krasto ministrų kabinete – Aplinkos ministras.

2004 m. kovo 9 d. tapo Latvijos Ministru pirmininku. Vadovavo centro dešinės mažumos vyriausybei, kurią sudarė Žaliųjų ir valstiečių sąjunga, Latvijos Pirmoji partija ir Tautos partija. Vyriausybę parėmė ir kairioji Tautos santarvės partija.

2004 m. spalio 28 d. Emsio vyriausybė žlugo, kai Saeima 39 balsais „už“ ir 53 – „prieš“ atmetė Vyriausybės 2005 m. biudžeto projektą. Jis paliko savo postą 2004 m. gruodžio 2 d., kai jo pareigas perėmė Aigaras Kalvytis.

2006 m. rudenį Emsis pagal Žaliųjų ir valstiečių sąjungos sąrašą buvo išrinktas į 9-tą Saeimą. Lapkričio 7 d. buvo išrinktas Saeimos pirmininku. 2007 m. rugsėjo 21 d. atsistatydino iš Saeimos pirmininko posto ir atsisakė parlamentaro mandato.

Šiuo metu (2007) yra vienas iš trijų Latvijos žaliųjų partijos, kuri priklauso Žaliųjų ir valstiečių sąjungos, vadovų.

## Nuorodos
* Asmeniniai duomenys  Latvijos žaliųjų partijos svetainėje.

|-
Grąžiagalvės

**Grąžiagalvės** (*Jynx*) – geninių (*Picidae*) šeimos paukščių gentis.

Turi didelę galvą ir ilgą liežuvį. Kojos su keturiais pirštais, iš kurių du nukreipti į priekį ir du atgal. Minta skruzdėlėmis ir kitais vabzdžiais. Kiaušinius deda į kitų genių lizdus.

## Rūšys
* Grąžiagalvė (*Jynx torquilla*)
* Raudonkrūtė grąžiagalvė (*Jynx ruficollis*)
Gato savivaldybė

**Gato savivaldybė** () – Libijos savivaldybė šalies pietvakariuose, Alžyro ir Nigerio pasienyje. Sostinė – Gatas.

## Šaltiniai
Juodosios meletos

**Juodosios meletos** (*Dryocopus*) – geninių (*Picidae*) šeimos paukščių gentis.

## Rūšys
*Šalmuotoji meleta (*Dryocopus galeatus*) 
* *[[Dryocopus lineatus]]* 
*Kuoduotoji meleta (*Dryocopus pileatus*) 
**[[Dryocopus schulzi]]* 
*Didžioji juodoji meleta (Dryocopus javensis) 
*Andamaninė meleta (*Dryocopus hodgei*) 
*Juodoji meleta (*Dryocopus martius*). Lietuvoje dažna. Gyvena spygliuočių miškuose. Sėsli. Lytiškai subręsta pirmais gyvenimo metais. Perimvietės pastovios. Peri savo pačių išsikaltuose uoksuose, dažniausiai – pušyse, rečiau gūžtą įrengia drebulėse, juodalksniuose, beržuose. Uoksą kalti pradeda kovo pabaigoje. Jį iškala per 2 – 3 savaites. Balandžio – gegužės mėn. patelė sudeda dažniausiai 3 – 5 baltus, blizgančiu lukštu kiaušinius. Peri abu porelės nariai, 12 – 15 parų. Jaunikliai iš uokso išskrenda būdami 14 – 28 dienų amžiaus. Visa šeimyna kartu laikosi 2 – 3 savaites, vėliau ji išyra. 

Minta medienoje ir po žieve gyvenančiais vabzdžiais (kinivarpomis, ūsuočiais), jų lervomis. Sulesa daug skruzdėlių, jų perų.
Apsigyvena brandžiuose pušynuose, mišriuose pušų ir eglių medynuose. Mėgsta didelius miškų masyvus, gali perėti nedideliuose miškeliuose, parkuose ar pavieniuose kirtavietėse augančiuose medžiuose.

Lietuvoje perinti populiacija stabili. Populiacijos dydis: 3000-6000 perinčių porų.
Gudenas

**Gudenas** () – ilgiausia Danijos upė, tekanti Jutlandijos pusiasaliu. Prasideda Vejlės apskrityje, Tinet Krato vietovėje. Teka pradžioje į šiaurę, vidurupyje prateka ežerų virtinę (Smingo, Silkeborgo, Braso, Boro, Mo ir kt.). Žemupyje pasuka į šiaurės rytus ir įteka į Šiaurės jūros Kategato sąsiaurį ties Randersu, sudaro estuariją. Žemupys laivuojamas.

Prie Gudeno įsikūrę Silkeborgo ir Randerso miestai.

## Šaltiniai
Hadsonas

**Hadsonas** () – upė šiaurės rytų JAV, Niujorko ir Niu Džersio valstijose. Prasideda Apalačuose, Adirondako masyve, Debesų Ašarų ežere, teka į pietus. Aukštupys slenkstėtas, mėgstamas plaukiotojų kajakais. Įteka į Atlanto vandenyną Niujorke, priešais Manheteno salą.

Didžiausias intakas – Mohaukas (dešinysis).

Vidutinis debitas – 630 m³/s, didžiausias – 3500 m³/s. Upės vaga sureguliuota šliuzais ir užtvankomis. Jūrų potvyniai jaučiami 240 km nuo žiočių, iki Trojos užtvankos (nuo ten upė ir laivuojama). Hadsonas laivybiniais kanalais sujungtas su Erio, Ontarijo ir Šampleino ežerais. Svarbiausi miestai prie Hadsono: Troja, Olbanis, Hadsonas, Kingstonas, Niujorkas.

Upė pavadinta jūrininko Henrio Hadsono, 1609 m. atradusio upės žiotis vardu.

2009 m. šioje upėje Niujorke įvyko avarinis Airbus A320-214 orlaivio nusileidimas.

## Šaltiniai
Humboltas (upė)

**Humboltas** () – upė pietvakarių JAV, Nevadoje. Prasideda Rytų Humbolto kalnagūbryje, netoli Velso miesto. Teka Didžiuoju Baseinu. Pasibaigia Humbolto įduboje, kurioje po liūčių suformuoja ežerą. Didžiausias debitas – 150 m³/s. Ant upės įrengta hidroelektrinių kaskada (didžiausia – Rai Pačo). Humbolto vandenys naudojami drėkinimui. Upės slėniu driekiasi plentas ir transkontinentinis geležinkelis.

Upė pavadinta vokiečių gamtininko Aleksandro fon Humbolto garbei.

## Šaltiniai
Tubrukas

**Tubrukas** (arba **Tobrukas**; ) – miestas Libijos šiaurės rytuose, prie Viduržemio jūros; Butnano savivaldybės centras. 121,1 tūkst. gyventojų (2007).

Po II pasaulinio karo Tubrukas ėmė vystytis ekonomiškai. Per Tubruko uostą išvežama nafta; taip pat išvystyta maisto (ypač prieskonių, vyno, aliejaus) pramonė.

Nuo 2014 m. rugsėjo mėn. Tubruke yra įsikūrusi Libijos vyriausybė ir parlamentas.

## Istorija

Tubrukas įkurtas kaip senovės Graikijos kolonija **Antipyrgos**, o ir vėliau miestas buvo romėnų tvirtovė, saugojęs juos nuo priešų. Per visus amžius Tubrukas taip pat tarnavo kaip poilsio vieta einantiems per miestą karavanams.

1911 m. Tubrukas tapo Italijos kariniu avanpostu, bet 1941 m. per II pasaulinį karą Didžiosios Britanijos karinės pajėgos užėmė miestą ir toliau kovėsi su nacistine Vokietija.
Brian Hugh Warner

**Marilyn Manson** (tikrasis vardas **Brian Hugh Warner**; g. 1969 m. sausio 5 d.) – dainininkas, žinomas dėl savo ekstravagantiško stiliaus. Amerikos visapusiškas menininkas, muzikantas, dailininkas, poetas, fotografas, aktorius ir režisierius.

## Biografija

Brian Hugh Warner gimė 1969 m. Jis yra vienintelis vaikas savo šeimoje. Jaunystėje studijavo žurnalistiką ir teatrą Broward koledže. Būdamas 18-os metų persikėlė į Floridą ir pradėjo rašyti poemas bei istorijas.

1989 Warner sugalvojo įkurti roko muzikos grupę. Jo grupė buvo žinoma kaip „Marilyn Manson & The Spooky Kids“. Dabar jie žinomi paprasčiausiai kaip „Marilyn Manson“. Jo sceninis vardas Marilyn Manson yra filmų žvaigždės Marilyn Monroe ir psichinio žudiko Charles Manson vardų kombinacija.

JAV žiniasklaida kaltino M. Manson'ą už 1999 m. žudynes „Columbine“ mokykloje, todėl jis pasirodė filme „Bowling for Columbine“ (2002), kuriame išreiškė savo nuomonę apie apkaltinimus ir pačias žudynes.

Nuo 1999 iki 2001 Brianas buvo susižadėjęs su striptizo šokėja ir aktore Rose McGowan. Šįkart jis vedė Dita Von Teese, tačiau jų santuoka truko tik pusmetį. Nuo 2007 iki 2010 draugavo su Evan Rachel Wood. Šiomis dienomis jis nebe toks šokiruojantis, Mansono muzika yra labiau poetiška. Jo naujausias albumas – „The Pale Emperor“.

## Nuorodos
* Oficiali Marilyn Manson svetainė
Beida (Libija)

**Baida** (arba **Beida**, **Zavijat al Baida**; ) – miestas Libijos šiaurės rytuose; Džabal al Achdaro savivaldybės centras. 250,000 tūkst. gyventojų (2010). Tai gana naujas miestas, išsidėstęs maždaug 30 km prie Viduržemio jūros pakrantės. Pastatyta apie 1960 metus kaip būsimoji šalies sostinė prie *Rawayfi ibn Thabit* kapo (pranašo Mahometo draugas). Nors mieste yra parlamento pastatas, ministerijų ofisai, *Gar Younis* universiteto filialas (islamo studijų centras), tačiau šalies sostine išlieka Tripolis. Yra modernus oro uostas, magistralė į Bengazį (170 km į vakarus). Prie Baidos yra senovės graikų Kirėnės miesto liekanos.
Permė

:: *Apie istorinį regioną žiūrėkite [[Didžioji Permė]]*.

**Permė** – miestas vidurio Rusijoje, prie Kamos upės; krašto centras. Miestas nusidriekęs apie 50 km išilgai Kamos, svarbus geležinkelio mazgas ir vienas svarbiausių Uralo pramonės centrų. Išvystyta metalurgijos, inžinerijos, mašinų gamybos, anglies, naftos, žemės ūkio reikmenų, chemijos (trąšų, dažų) pramonė. Į šiaurę nuo miesto yra 500 tūkst. kW vandens jėgainė.

Mieste yra valstybinis universitetas (nuo 1916 m.), keli teatrai, dailės galerija, baleto mokykla.

Permės krašte buvo aptikti pirmieji 286–245 mln. senumo geologiniai sluoksniai, todėl šis geologinis laikotarpis buvo pavadintas permu.

## Istorija

1568 m. Permės vietoje buvo įkurta ***Jegošichos*** gyvenvietė. Čia 1723 m. įrengta vario liejykla. Nuo 1780 m. vadinama Permės miestu (nors dabartinė Čerdynė, 240 km prieš upės tėkmę, vadinosi Didžiąja Perme). 1783 m. nutiestas Didysis Sibiro kelias, Kamos upė (Volgos intakas), Uralo kalnai sąlygojo miesto kaip prekybos ir pramonės centro augimą. 1796–1923 m. buvo Permės gubernija.

XIX a. pabaigoje nutiestas Sibiro geležinkelis dar labiau paspartino miesto plėtrą. TSRS industrializacijos metu miestas ypač išaugo. 1940–1957 m. Permė vadinosi ***Molotovu*** sovietų užsienio reikalų ministro V. Molotovo (1890–1986) garbei.

## Sportas
* FK Amkar Permʹ (buvęs futbolo klubas);
* FK Zvezda Permė (futbolo klubas);
* „Zvezda-2005“ (moterų futbolo komanda);
* Permės Ural Great (krepšinis)

## Galerija

Sergei Mikhailovich Prokudin-Gorskii - City of Perm. General view (1910).jpg|Permė 1909 m.
Мариинская женская гимназия (Пермь).jpg|Buvusios Marijos mergaičių gimnazijos pastatas
Perm asv2019-05 img12 City admin.jpg|Permės miesto dūma ir administracija
Храм Всех Святых (Пермь) 2013.jpg|Visų šventųjų bažnyčia


## Šaltiniai
Rėgensburgas

**Rėgensburgas** () – miestas pietryčių Vokietijoje, Bavarijos žemėje. 129,2 tūkst. gyventojų (2007). Išsidėstęs prie Dunojaus upės, kurion įteka *Regen* upė, apie 100 km į šiaurės rytus nuo Miuncheno. Vienas seniausių Vokietijos miestų. Svarbus kultūros, pramonės ir verslo centras, susisiekimo mazgas. Išvystyta mašinų, tekstilės, tabako, poligrafijos, elektronikos pramonė.

Yra universitetas (nuo 1962 m.), laivybos ir gamtos muziejai, valstybinė galerija. Romanų ir gotikos stiliaus bažnyčios bei namai: patricijų (VIII–XII a.), Šv. Petro katedra (XIII–XVI a., bokštai XIX a. vidurio), senoji rotušė (XIV a.). Turizmo centras (organizuojamos kelionės į Bavarijos mišką).

Rėgensburge 1630 m. mirė žymus astronomas Johanas Kepleris. Menininkas Albrechtas Altdorferis (1480–1538) buvo svarbus miesto architektas ir patarėjas.

2006 m. Rėgensburgas buvo įtrauktas į UNESCO Pasaulio paveldo sąrašą.

## Sportas
### Futbolas
* Jahn Regensburg – futbolo klubas.
* Jahnstadion Regensburg – futbolo stadionas.

## Nuorodos
* City website  (įvairiomis kalbomis)
Langedokas

**Langedokas** () – istorinis ir kultūrinis regionas pietinėje Prancūzijoje, Langedoko-Rusijono dalis. Apima Hero, Garo, Ardešo departamentus ir dalį Aukštosios Luaros, Lozero, Tarno, Tarno ir Garonos, Aukštosios Garonos ir Arježo departamentų. Plotas 42 tūkst. km². Pagrindinis miestas – Tulūza.

Langedokas pasižymi specifine kultūra, o jo pavadinimą lėmė tai, kad prancūziškąjį „taip“ (*oui*) jie taria *oc* ( – „kalba“). Nuo XIII amžiaus Langedoku vadinamas regionas, kuriame kalbama oksitanų kalba.

## Šaltiniai
Heidelbergas

**Heidelbergas** () – miestas pietvakarių Vokietijoje, Badeno-Viurtembergo žemėje. Pro miestą teka Nekaras, prie kurio įrengta nemažai kanalų. Apylinkėse yra Reino lyguma ir *Odenwald* kalvoti miškai. Išvystyta mašinų, vaistų, tabako, odos, medienos pramonė. Stipriai išvystytas turizmo sektorius.

Heidelberge yra seniausias Vokietijos universitetas, įkurtas 1386 m. (popiežiaus Urbono VI chartija kunigaikščio Ruperto I iniciatyva). Žymus Geologijos-paleontologijos institutas (nuo 1907 m.). Yra kunigaikščių pilis (XIII–XVII a.), *Kurpfalz* muziejus, miesto rotušė (1701–1703 m.), jėzuitų bažnyčia (1712 m.).

## Istorija
Pirmą kartą paminėtas 1196 m. Viduramžiais čia buvo Reino Pfalco kunigaikščių rezidencija. Heidelbergo universitetas buvo įkurtas 1386 m. ir yra seniausias Vokietijoje.

## Miestų parnerystė
Heidelbergo miestai-partneriai:

* Kembridžas, Anglija, nuo 1965 m.
* Monpeljė, Prancūzija, nuo 1961 m.
* Palo Altas, Kalifornija, nuo 2017 m.
* Hangdžou, Kinija, nuo 2017 m.
* Rehovotas, Izraelis, nuo 1983 m.
* Simferopolis, Ukraina, nuo 1991 m.
*  Baucenas, Saksonija, nuo 1991 m.
*  Kumamotas, Japonija, nuo 1992 m.

## Galerija

Image:Heidelberg Castle and Bridge.jpg|Heidelbergo pilis
Image:Altstadt Heidelberg.jpg|Heidelbergo senamiestis


## Taip pat skaitykite
* Heidelbergo universitetas

## Šaltiniai

## Nuorodos
* Heidelberg City
* Heidelberg Incoming
* Bertha Benz Memorial Route (Mannheim-Heidelberg-Pforzheim)
Bordo

**Bordo** () − miestas pietvakarių Prancūzijoje, Naujosios Akvitanijos regione; Žirondos departamento centras. Išsidėstęs prie Garonos upės, netoli Dordonės žiočių. Apylinkėse auginama daug vynuogių ir išgaunamas vienas plačiausiai žinomų pasaulyje Bordo vynas, o miestas yra laikomas pasaulio vyno sostine.

Didelis jūrų prekybos ir žvejybos uostas, veikia tarptautinis oro uostas. Išvystyta mašinų, chemijos, naftos perdirbimo, elektronikos pramonė, laivų statyba. Plėtojamas turizmas. Yra dailės menų muziejus.

## Istorija
Nuo 317 m. vyskupijos centras. 1154–1453 m. laikotarpiu Bordo miestą valdė Anglija.

## Architektūra
Išlikę Senovės Romos laikų amfiteatro griuvėsiai, miesto sienos vartai. Šv. Andriejaus katedra. Romaninio ir gotikinio stiliaus Šv. Sereno, Šv. Kryžiaus, Šv. Mykolo bažnyčios. XV amžiaus Bordo universiteto pastatas. Miesto centre išlikę daug XVIII amžiaus klasicistinės architektūros paminklų – Didysis teatras, miesto rotušė, biržos ir prefektūros pastatai.

## Sportas

### Futbolas

Mieste žaidžia FC Girondins de Bordeaux klubas.

Bordo 1938 m. vyko III pasaulio futbolo čempionatas, o 1998 m. – XVI pasaulio futbolo čempionatas.

## Miestai partneriai
Miestai, su kuriais Bordo yra užmezgęs partnerystės ryšius:

*  Ašdodas, Izraelis, nuo 1984 m.
*  Bilbao, Ispanija
*  Baku, Azerbaidžanas, nuo 1985 m.
*  Bristolis, Jungtinė karalystė, nuo 1947 m.
*  Kasablanka, Marokas, nuo 1988 m.
*  Fukuoka, Japonija, nuo 1982 m.
*  Lima, Peru, nuo 1957 m.
*  Los Andželas, JAV, nuo 1968 m.
*  Madridas, Ispanija, nuo 1984 m.
*  Miunchenas, Vokietija, nuo 1964 m.
*  Oranas, Alžyras, nuo 2003 m.
*  Portas, Portugalija, nuo 1978 m.
*  Kvebekas, Kanada, nuo 1962 m.
*  Ramala, Palestina
*  Ryga, Latvija
*  Sankt Peterburgas, Rusija, nuo 1993 m.
*  Uhanas, Kinija, nuo 1998 m.

## Šaltiniai

## Nuorodos
* Bordo internetinė svetainė  (prancūzų k.)
* Bordo miesto informacija turistams (anglų, ispanų, italų, japonų, kinų, prancūzų, vokiečių k.)
Orleanas

**Orleanas** () – miestas Prancūzijoje, prie Luaros upės; Luarė departamento centras. 

Miestas yra svarbus susisiekimo mazgas, pramonės centras (mašinų, elektros prietaisų, vaistų, gumos, maisto, siuvimo pramonė). Yra universitetas (įkurtas 1309 m.), dailės menų muziejus, Orleano istorijos muziejus, bazilika, rotušė (1550 m.).

## Istorija
Senovėje keltai (karnutų gentis) miestą vadino *Cenabum*. I a. pr. m. e. miestą sugriovė Cezaris, bet III a. jį atstatydino Aurelianas (pagal jį ir pavadintas miestas). VI–VII a. karalystės centras, VI amžiuje čia buvo sušaukiami bažnyčios susirinkimai. X amžiuje tapo svarbia tvirtove. XII a. gavo savivaldą, tapo svarbiu prekybos centru. Šimtamečio karo metu (1337–1453 m.) miestą 7 mėnesius buvo užėmę anglai, bet 1429 m. jį išlaisvino Žana Dark, vadinama Orleano mergele. XVI a. religinių karų metu čia buvo įsikūrę hugenotai. 1870 m. Orleanas dukart užimtas prūsų armijos, 1940–1944 m. nacių.

## Sportas
* US Orléans (futbolas)
Dabrupinė

**Dabrupinė** – kaimas Tauragės rajono savivaldybėje, Pagramančio regioninio parko pakraštyje. Iš šiaurės į pietus pro kaimą teka Dabrupis (kairysis Ežeruonos intakas), rytuose plyti miškas Tyreliai, vakaruose – Dabrupinis.

## Etimologija

Manoma, kad kaimo pavadinimas kilęs nuo žodžio *dabras*, kuris reiškia bebrą.

## Gyventojai

## Šaltiniai
Ketverių metų seimas

**Ketverių metų seimas** () – 1788–1792 m. veikęs Abiejų Tautų Respublikos seimas, kuris ruošė valstybės reformas ir naują valstybės konstituciją. 1791 m. gegužės 3 d. priėmė Gegužės trečiosios konstituciją.

## Istorija

### Seimo nutarimai
1791 m. gegužės 3 d. supaprastinta tvarka priimta Seimo konstitucija, pavadinta „Valdymo įstatymu“ (). Konstitucijai nepritarė reakcingi bajorai. Konstitucijoje buvo numatytos gyventojų luominės teisės ir pareigos bei valdžios sudarymo principai, pakeitę valstybės formą. Konstitucija garantavo bajorams visas privataus ir politinio gyvenimo teises ir prerogatyvas. Bajorų luomas apibrėžiamas kaip dvarininkų luomas.

### Pasekmės
Rusija, nepatenkinta gresiančiomis ATR reformomis, inicijavo Targovicos konfederaciją (1792–1793), kuri su karine Maskvos pagalba (1792 m. ATR–Rusijos karas) panaikino Ketverių metų Seimo pasiekimus. Ketverių metų seimo reformos (įskaitant ir konstituciją) 1793 m. buvo atšauktos Gardino seime.

## Taip pat skaitykite

* Gegužės trečiosios konstitucija
* Gardino seimas
* Abiejų Tautų Respublikos Seimas
* Nebylusis seimas
Sabrata

**Sabrata** () – miestas Libijos šiaurės vakaruose, į vakarus nuo Tripolio; Sabrata Va Surmano savivaldybės centras. 102 tūkst. gyventojų (2007). Nedidelis uostas prie Viduržemio jūros. Miestas priklauso UNESCO pasaulinio paveldo sąrašui (nuo 1982 m.). Romėnų kultūros liekanos: teatras, pirtys, šventyklos, fontanai. Taip pat yra krikščionių laikų katakombų, 4 bažnyčios.

## Istorija

Miestas įkurtas dar kartaginiečių kaip prekybos centras, IV a. pr. m. e. tapo pastoviai apgyvendintas. Žlugus Kartaginai, iki 146 m. pr. m. e. miestas buvo beveik nepriklausomas, bet vėliau atiteko romėnams. Romėnai čia pastatė gerą uostą, kuris buvo svarbus karavanų kelionės taškas, miestas klestėjo. Valdant vandalams, miesto ekonomika V amžiuje nusmuko. Kuriam laikui miestas atgimė (kai priklausė Bizantijai), bet 643 m. buvo užkariautas arabų ir beveik išnyko.
Zuvara

**Zuvara** (arba **Zuara**; ) – miestas šiaurės vakarų Libijoje, prie Viduržemio jūros; Nukat al Chamso savivaldybės centras. 180,3 tūkst. gyventojų (2007, daugiausia berberai). Jūrų uostas, išvystyta žvejyba. Apylinkėse auginamos grūdinės kultūros, datulės.

## Istorija

Pirmąkart minima 1375 m. katalonų jūreivių knygoje kaip *Punta dar Zoyara*. Vėliau čia buvo italų valdomos Libijos vakarinė tvirtovė (1912–1943 m.), dabar neegzistuojančio Tripolio geležinkelio (100 km į rytus) galinė stotelė.
Zavija

**Zavija** () – miestas šiaurės vakarų Libijoje, 50 km į vakarus nuo Tripolio, prie Viduržemio jūros; savivaldybės centras. 186,1 tūkst. gyventojų (2007).

Išsidėsčiusi *Jifarah* lygumoje, netoli svarbių naftos telkinių. Libijos naftos apdirbimo lyderė. Gerai išvystytas žemės ūkis, kadangi apylinkėse pakankamai gruntinių vandenų – auginamos bulvės, svogūnai, pomidorai, veisiami galvijai. Pro miestą eina Libijos pajūrio magistralė.

## Sportas
* Asaria SC – futbolo klubas; rungtyniavo stipriausiame šalies divizione.

## Išnašos

## Nuorodos
* Oficiali svetainė
Vorkuta

**Vorkuta** () – miestas šiaurės vakarų Rusijoje, Komijos respublikoje, prie Vorkutos upės. 87,1 tūkst. gyventojų (2001). Yra geležinkelio stotis, oro uostas. Veikia dramos ir lėlių teatrai.

## Istorija
1922 m. Vorkutos apylinkėse pradėta akmens anglių ir naftos paieška. 

1931 m. įkurta pirmoji gyvenvietė, pavadinta Rudnyku. 1931 m. gegužės mėn. iš Uchtos lagerių atsiųsti 43 politiniai kaliniai, pradėję statybas. O 1933 m. pabaigoje čia perkelta 3,7 tūkst. nuteistųjų, pradėjusių plataus mąsto statybas. Iki 1934 m. pavasario jų liko vos 54. Vėlesniais metais represijos stiprėjo ir nuteistųjų darbo dėka išaugo angliakasybos centras. Nuo 1931 m. iki 1939 m. priklausė Uchtos ir Pečioros lagerių grupei.1943 m. suteiktas miesto statusas. 

Stalino laikais čia būta vieno didžiausių Gulago sistemos lagerių. Vorkuta pasirinkta dėl vyraujančio atšiaurus klimato. 

1941 m. nutiestas geležinkelis į Kotlasą. 

Sovietmečiu mieste veikė dvi cemento gamyklos, dvi plytų ir statybinių medžiagų gamyklos, o miesto apylinkėse buvo daugybė anglių šachtų. Žlugus komunistinei sistemai, šios gamyklos bankrutavo, o XX a. pabaigoje daugelis anglies šachtų buvo uždarytos.

2001 m. būta 87,1 tūkst. gyventojų, tačiau ir toliau uždarinėjant anglies šachtas, žmonės neteko darbo ir išsikėlė į kitus regionus. 2021 m. pagal oficialią statistiką gyveno 56 985 žmonės. Manoma, kad realus gyventojų skaičius nesiekia 50 tūkst. 

Per CNN kanalą buvo parodytas reportažas apie miestą vaiduoklį amžino įšalo žemėje.

## Lietuviai
Nuo 1940 m. birželio į Vorkutą ir jos apylinkes buvo ištremta daug lietuvių. 1947 m. Vorkutoje jų buvo apie 5 tūkstančius. Apie 1959 m., panaikinus koncentracijos stovyklas, dalis lietuvių liko dirbti kasyklose. XX a. pabaigoje Vorkutoje gyveno apie 2 tūkstančiai lietuvių ir lietuvių kilmės gyventojų.

## Šaltiniai
Lipecko sritis

**Lipecko sritis** () – sritis Rusijos europinės dalies vakaruose, Centrinėje federalinėje apygardoje, 370 km į pietus nuo Maskvos.

Lipecko sritis sudaryta 1954 m. sausio 6 d. prijungus prie srities dalį Oriolo, Tulos, Riazanės, Tambovo ir Voronežo sričių teritorijų.

Srities plotas – 24 047 km². Gyventojų – 1 139 371 (2020). Administracinis centras – Lipeckas.

## Geografija

Didžiąją Lipecko srities dalį užima *Vidurio Rusijos* aukštuma, suskaidyta griovų, raguvų, karstinių formų. Rytiniame srities pakraštyje – Okos–Dono žemuma. Per sritį teka Donas (aukštupys) ir jo intakai Voronežas, Sosna. Miškai užima apie 8 % teritorijos. Prie Usmanės yra Voronežo rezervato dalis; be jo, yra dar 2 rezervatai.

## Administracinis suskirstymas

Lipecko sritis suskirstyta į 18 rajonų:

# Chlevnojės rajonas (*Хлевенский район*)
# Čiaplygino rajonas (*Чаплыгинский район*)
# Dankovo rajonas (*Данковский район*)
# Dobrinkos rajonas (*Добринский район*)
# Dobrojės rajonas (*Добровский район*)
# Dolgorukovo rajonas (*Долгоруковский район*)
# Griazių rajonas (*Грязинский район*)
# Izmalkovo rajonas (*Измалковский район*)
# Jeleco rajonas (*Елецкий район*)
# Krasnojės rajonas (*Краснинский район*)
# Lebedianės rajonas (*Лебедянский район*)
# Levo Tolstojaus rajonas (*Лев-Толстовский район*)
# Lipecko rajonas (*Липецкий район*)
# Stanovojės rajonas (*Становлянский район*)
# Terbunų rajonas (*Тербунский район*)
# Usmanės rajonas (*Усманский район*)
# Volovo rajonas (*Воловский район*)
# Zadonsko rajonas (*Задонский район*)

## Gyventojai
### Miestai
Didžiausi miestai (tūkst. gyv., 2020 m.):
* Lipeckas – 508,57
* Jelecas – 102,31
* Griaziai – 46,68
* Usmanė – 19,62
* Lebedianė – 19,20
* Dankovas – 18,71
* Čaplyginas – 11,77

## Nuorodos
Lipecko srities administracija
Stebėtojų taryba

**Stebėtojų taryba** – neprivalomas kolegialus bendrovės veiklos priežiūrą atliekantis organas.

Ją renka akcininkų susirinkimas. Jos įgaliojimai nustatyti bendrovės įstatuose. Stebėtojų taryba, jei numatyta bendrovės įstatuose, renka bendrovės valdybą, jei jos nėra - bendrovės vadovą. Į bendrovės stebėtojų tarybos įgaliojimus įeina funkcija prižiūrėti bendrovės valdybos ir vadovo veiklą. Pateikia akcininkų susirinkimui atsiliepimus ir siūlymus dėl bendrovės veiklos strategijos, metinės finansinės atskaitomybės, pelno paskirstymo projekto ir bendrovės metinio pranešimo, taip pat bendrovės ir vadovo veiklos.

Teikia siūlymus valdybai atšaukti jų sprendimus, kurie prieštarauja įstatams ir kitiems teisės aktams, bendrovės įstatams ar visuotinio akcininkų susirinkimo sprendimams.

Sprendžia kitus bendrovės įstatuose, taip pat visuotinio akcininkų susirinkimo sprendimuose stebėtojų tarybos kompetencijai priskirtus bendrovės ir jos valdymo organų veiklos priežiūros klausimus.
Vytautas Petrulis

**Vytautas Petrulis**:

* Vytautas Petrulis (1890) – politikas, Lietuvos ministras pirmininkas;
* Vytautas Petrulis (1930) – energetikas.
Kukri

**Kukri** (devanagari – खुकुरी) – sunkus, lenktas nepalietiškas peilis, naudojamas ir kaip įrankis, ir kaip ginklas. Kadangi buvo būtina *[[gurkha]]* karių ginkluotės dalis, dar yra plačiai žinomas kaip **Gurkha peilis**. Charakteringas ginklo bruožas – maždaug 20 laipsnių į priekį lenkta platėjanti geležtė.

Paplitęs mitas, kad pagal tradiciją iš makščių ištrauktas kukri būtinai turi būti suteptas krauju, t. y. panaudotas kovoje. Tai tėra tik mitas, nes kukri plačiai naudojamas buities darbuose.


Image:Kukri.jpg|Kukris
File:Kukri with sheath.JPG|Kukris ir jo makštis
File:Kukri, karda & chakmak.jpg|Kukris viršuje, žemiau - karda ir čakmakas. 
File:Gurkha IOC 3.jpg|Kareivis gurkhas su kukriu, kabančiu prie diržo.
Lipeckas

**Lipeckas** – miestas Rusijos vakaruose, abipus Voronežo upės, 438 km į pietus nuo Maskvos; Lipecko srities administracinis centras.

## Istorija
Lipeckas – viena seniausių Rusios gyvenviečių; minimas XIII a. metraščiuose. 1284 m. miestą sugriovė totoriai. Netoli sugriautojo, Petro I įsakymu XVIII a. pradžioje, 1702 m. prie Lipovkos ir Voronežo upių santakos buvo pastatyta ketaus lydyklų ir ginklų gamyklų. 

Nuo 1779 m. Lipeckas – apskrities centras. 1781 m. Lipeckas gavo miesto herbą.

Nuo 1954 m. Lipeckas yra Lipecko srities administracinis centras. Gavęs srities centro statusą, miestas ėmė vystytis daug dinamiškiau. Per 50 paskutinių metų miesto gyventojų skaičius padidėjo daugiau kaip keturis kartus.

## Sportas
* FK Metallurg Lipeck (futbolas)

## Nuorodos
* Miesto administracijos svetainė  
*  Lipeckas
Checker Marathon

**Checker Marathon** buvo automobilis, kurį gamino Checker Motors Company tarp 1961 ir 1982 metų. Automobiliai buvo gaminami kaip 4-durų sedanai, 4-durų universalai ir retesni 8-durų „Aero Cab“. Automobilius taip pat naudojo jų kūrėjas Morris Markin savo taksi versle, kuris vadinosi Parmalee System. 1956-82 A8/Marathon yra pats žinomiausias taksi automobilis JAV.
Antsprūdis

**Antsprūdis** – disjunktyvinė žemės plutos deformacija, kai lūžio metu horizontalios spaudimo jėgos vieną žemės plutos bloką (kabantį sparną) pakelia ir užstumia ant kito gulinčio sparno. Antsprūdžio lūžio plokštuma yra palinkusi į kabantį sparną ir su horizontalia plokštuma sudaro smailų kampą. Antsprūdis žemės plutą vienoje vietoje sutrumpina, kitoje pastorina.

## Išnašos
Antstūmis

**Antstūmis** – žemės plutos deformacija, kai lūžio metu horizontalios spaudimo jėgos žemės plutos blokus užstumia vieną ant kito. Antstūmio lūžio plokštuma lėkšta. Nuo antsprūdžio skiriasi lūžio plokštumos polinkio kampu, kuris būna mažesnis už 60°.

Antstūmių gausiausia yra kalnuotose raukšlėtose srityse. Vykstant raukšlėdarai, susidaro tokie antstūmiai, kurių lūžio plokštumos nesutampa su raukšlių ašių plokštumomis; po žemės plutos raukšlėjimosi susidaro antstūmių, kertančių raukšles. Giliuose lūžiuose taip pat esama antstūmių.

## Šaltiniai
Vilerbano ASVEL

**Vilerbano ASVEL** arba ***Liono-Vilerbano LDLC ASVEL*** – Prancūzijos krepšinio klubas, įsikūręs Liono priemestyje Vilerbane. Komandos pavadinimas yra akronimas iš *Association Sportive Villeurbanne et Éveil Lyonnais* ('Vilerbano sporto draugija ir Liono „Éveil“').

Pagal rėmėjus komanda vadinta *Adecco ASVEL* bei *LDLC ASVEL*.

## Istorija
ASVEL įkurta 1948 m. sujungus Liono ir Vilerbano sporto klubus. Dar penktajame dešimtmetyje Prancūzijos čempionų titulą iškovojusi ASVEL ilgą laiką buvo šalies krepšinio elite. 1976 ir 1978 m. ASVEL pasiekė „Eurolygos“ pusfinalius, o 1983, 1985 ir 1987 m. buvo tarp stipriausių Saportos taurės komandų. Tačiau Prancūzijos komandai taip ir nepavyko laimėti jokių europinių trofėjų. 1996 m. ASVEL pasiekė Koračo taurės, o 1997 m. „Eurolygos“ pusfinalį.

2014 m. ASVEL įsigijo buvusi Prancūzijos krepšinio žvaigždė Tonis Parkeris. Komanda gavo vardinį kvietimą į „Eurolygą“. T.Parkeris 2020–2021 m. sezonui surinko didžiausią biudžetą klubo istorijoje (11,5 mln. eurų).

## Komandos sudėtis

## Pasiekimai

* **[[LNB|Prancūzijos čempionai]] (20):** 1949, 1950, 1952, 1955, 1956, 1957, 1964, 1966, 1968, 1969, 1971, 1972, 1975, 1977, 1981, 2002, 2009, 2016, 2019, 2022 m.
* **[[Coupe de France de basket-ball|Prancūzijos taurės]] laimėtojai (9):** 1953, 1957, 1965, 1967, 1996, 1997, 2001, 2008, 2019 m.
* **[[Prancūzijos krepšinio supertaurė]]s laimėtojai (2):** 2009, 2016 m.
* **[[Semaine des As]] laimėtojai (1):** 2010 m.
* **[[FBL Pro France|FBL]] laimėtojai (6):** 2001, 2003, 2005, 2012, 2017, 2021 m.

Europos turnyrų taurių klubas neiškovojo, tačiau 1983 m. dalyvavo Saportos taurės finale, o 1997 m. buvo patekęs į Eurolygos finalinio ketverto varžybas.

## Lietuviai
* Rolandas Alijevas (2003–2004)
* Mindaugas Lukauskis (2009–2010)
* Mantas Kalnietis (2018–2019)

## Treneriai


*  Andrė Bufijė (1948–1955, 1973–1980 m.)
*  Raimonas Sahi (1955–1956, 1959–1960, 1963 m.)
*  Žoržas Darsi (1956–1959 m.)
*  Žeraras Sturla (1960–1963 m.)
*  Anri Rėjus (1963–1964 m.)
*  Chesusas Merkaderas (1964–1967, 1972–1973 m.)
*  Morisas Bufijė (1967–1970 m.)
*  Mišelis Le Rajus (1970 m.)
*  Žakas Kabajė (1970–1972 m.)
*  Alenas Žilesas (1981–1989 m.)
*  Pjeras Galas (1989–1990 m.)
*  Dominikas Rišaras (1990–1991 m.)
*  Žanas Polis Rebatė (1991–1992 m.)
*  Gregoras Bjunjo (1992–2001 m.)
*  Bogdanas Tanjevičius (2001–2002 m.)
*  Filipas Hervė (2002–2004 m.)
*  Ermanas Kunteras (2004–2005 m.)
*  Klodas Beržė (2005–2006 m.)
*  Ivas Baratė (2006–2008 m.)
*  Vinsanas Kolė (2008–2010 m.)
*  Nordinas Ghribas (2010–2011, 2014 m.)
*  Pjeras Vinsanas (2011–2014 m.)
*  Dž. D. Džeksonas (2014–2018 m.)
*  T. Dž. Parkeris (2018–2020, 2020–2023 m.)
*  Zvezdanas Mitrovičius (2018–2020 m.)
*  Džianmarkas Pocekas (2023–2024 m.)
*  Pjerikas Pupė (2024–)


## Šaltiniai
De Lorean Motor Company

**De Lorean Motor Company** buvo trumpai egzistaves JAV automobilių gamintojas. Kompaniją 1975 metais įkūrė John De Lorean. Dabar kompanija yra žinoma dėl De Lorean DMC-12 sportinio automobilio. Kompanija bankrutavo 1982 metais.
Azizija

**Azizija** () – miestas Libijos šiaurės vakaruose, netoli Viduržemio jūros; Džfaros savivaldybės centras.

1922 m. rugsėjo 13 d. čia buvo užfiksuota aukščiausia temperatūra Žemėje – 57,7 °C.
Kinžalas

**Kinžalas** – spėjamai tiurkų kilmės žodis (totorių *kandžar*, turkų *χandzär*), reiškiantis durklą. Į Lietuvą šis žodis atėjo per rusų kalbą (), bet šio žodžio variantas naudojamas ir anglų kalboje (*kindjal*, *kinjhal*).

Rusų kalboje žodis *kinžal* reiškia:
* tiesiog durklą. Bet koks durklas, nepriklausomai nuo jo formos ir kilmės, rusiškai vadinamas *кинжал*.
* kaukazietišką durklą kama. Tai ypatinga durklo forma, būdinga Kaukazo tautų durklams.

Anglų kalboje *kindjal* daugiau reiškia būtent kaukazietišką durklą *kama*.
Magadano sritis

**Magadano sritis** (rus. *Магаданская область*) – Rusijos administracinio teritorinio suskirstymo vienetas (federacijos subjektas). Ji yra Rusijos rytuose, Tolimųjų Rytų federalinės apygardos rytinėje dalyje. Rytuose ribojasi su Kamčiatkos kraštu, šiaurės rytuose – su Čiukčių autonomine apygarda, šiaurės vakaruose – su Jakutija, vakaruose – su Chabarovsko kraštu. Administracinis centras – Magadanas.

## Istorija
Magadano sritis sudaryta 1953 m. gruodžio 3 d. SSRS Aukščiausiosios Tarybos Prezidiumo įsaku, kai po SSRS diktatoriaus J. Stalino mirties buvo panaikintas trestas „Dalstroj”, turėjęs administracinę ir teritorinę savivaldą Rusijos Tolimuosiuose rytuose.

## Geografija
Magadano sritis išsidėsčiusi ant Ramiojo vandenyno Ochotsko jūros kranto.

### Reljefas, augmenija, vandenys
Didesnę srities dalį užima kalnai – Kolymos kalnynas (srities rytuose) ir Čerskio kalnagūbrio dalis (vidurinėje srities dalyje). Aukščiausias kalnas – Sniežnaja (2293 m).
Beveik visą srities teritoriją dengia taiga, miškatundrė ir tundra, visur (išskyrus Ochotsko jūros pakrantę) – amžinasis įšalas. Ilgiausios upės – Kolyma, Omolonas, Korkodonas.

## Administracinis suskirstymas
Magadano sritis suskirstyta į 8 rajonus:

* Chasyno rajonas (*Хасынский район*)
* Jagodnojės rajonas (*Ягоднинский район*)
* Olos rajonas (*Ольский район*)
* Omsukčiano rajonas (*Омсукчанский район*)
* Srednekano rajonas (*Среднеканский район*)
* Susumano rajonas (*Сусуманский район*)
* Šiaurės Evensko rajonas (*Северо-Эвенский район*)
* Tenkos rajonas (*Тенькинский район*)

## Ūkis
Svarbiausios ūkio šakos – kalnakasyba ir spalvotoji metalurgija. Kolymos baseine kasamas auksas, sidabras, alavas, volframas. Antrąją vietą srities ūkyje užima žvejyba. Sritis taip pat teikia perspektyvų vario, molibdeno, kitų vertingų metalų bei naftos gavybai.
Nuo 1999 metų vasaros Magadano srityje galioja *Ypatingosios ekonominės zonos įstatymas*, todėl įmonės, dalyvaujančios šios zonos ekonominėje veikloje, atleistos nuo dalies mokesčių į federalinį Rusijos biudžetą.

## Gyventojai
### Miestai
Didžiausi miestai ir gyvenvietės (tūkst. gyv., 2010 m.):
* Magadanas – 95,9
* Ola – 6,2
* Susumanas – 5,9
* Sokolas – 4,7
* Palatka – 4,2
* Jagodnojė – 4,2
* Omsukčianas – 4,2
* Ust Omčiugas – 3,9
* Sinegorjė – 2,8
* Seimčianas – 2,8
* Stekolnas – 2,0

Srities gyventojų skaičius sparčiai mažėja.

## Šaltiniai

## Nuorodos
* Magadano srities administracijos svetainė 
* Magadanas – Kolymos krašto sostinė
Surtas (Libija)

**Surtas** (arba **Sirtas**; ) – miestas vidurio Libijoje; savivaldybės centras. 128,1 tūkst. gyventojų (2007). Įsikūrusios kelios vyriausybės institucijos. Ilgamečio Libijos politinio lyderio M. Kadafio gimtinė.
Tarhuna

**Tarhuna** () – miestas šiaurės vakarų Libijoje. 210,7 tūkst. gyventojų (2007). XX amžiaus 10-ajame dešimtmetyje buvo įtarinėjama, kad čia buvo pastatyta cheminio ginklo požeminė gamykla.

Iki 2007 m. buvo Tarhuna Va Msalatos savivaldybės centras.
Humsas

**Humsas** () – miestas šiaurės vakarų Libijoje, prie Viduržemio jūros, 120 į rytus nuo Tripolio; savivaldybės centras. 201,9 tūkst. gyventojų (2007). Išlikę romėnų miesto liekanų (išilgai jūros), kuris gyvavo 500 metų, čia gimė Romos imperatorius *Septimus Severus*.
Petras II

**Petras II** (1715 m. spalio 23 d. – 1730 m. sausio 30 d.) – Rusijos imperatorius 1727–1730 m.

## Biografija
Petras buvo caro Petro I vaikaitis, caraičio Aleksejaus Petrovičiaus sūnus. Imperatorės Jekaterinos I paskelbtas įpėdiniu, po jos mirties 1727 m. gegužę užėmė sostą (buvo 11 metų). Iš pradžių už Petrą II valdė buvęs Petro I patikėtinis A. Menšikovas (ketino Petrą II apvesdinti su savo dukra Marija), nuo 1727 m. spalio - Dolgorukovai. 

Valdovo dvaras buvo perkeltas iš Sankt Peterburgo į Maskvą. Dolgorukovų iniciatyva paskirtos Petro II ir Jekaterinos Dolgorukovos vestuvės. Paskirtą dieną Petras II mirė nuo raupų. Su Petro II mirtimi baigėsi Romanovų dinastijos vyriškoji linija.

## Galerija

Peter II of Russia's birth by Peter Schenk (1715).jpg|Petro II gimimas
Petr II of Russia as child with sister Natalia by L.Caravaque (1722, Tretyakov gallery) detail 01.jpg|Petras II vaikystėje
MariaMenshikova.jpg|Petro II pirmoji nuotaka Marija Menšikova 
Dolgorukaya pskov.jpg|Petro II antroji nuotaka Jekaterina Dolgorukova
Cathedral of the Archangel in Moscow K.A.Fisher (1905) 11.jpg|Petro II karstas


## Šaltiniai

## Nuorodos
The Bishops

**The Bishops** yra trijų muzikantų roko grupė iš Londono Jungtinėje Karalystėje. Grupę sukūrė broliai Maikas ir Pytas Bišopai, o vėliau prie jų prisijungė būgnininkas Krisas. 2004 m. grupė jau buvo pilnos sudėties.

## Grupės nariai
* **Mike Bishop** – vokalas ir gitara
* **Pete Bishop** – pritariamasis vokalas ir bosinė gitara
* **Chris McConville** – būgnai

## Diskografija

### Albumai
* *[[The Bishops (albumas)|The Bishops]]*, (2007-04-23)

### Singlai
* *Higher Now*, (2006-09-01)
* *Breakaway*, (2007-02-24)
* *I Can’t Stand It Anymore* (7”), (2007-04-16)

## Nuorodos
* Oficialus grupės puslapis
* The Bishops profilis MySpace
Valdis Birkavs

**Valdis Birkavas** (*Valdis Birkavs*, g. 1942 m. liepos 28 d., Rygoje, Latvijoje) – latvių teisininkas, teisėtyrininkas kriminologas, Latvijos universiteto docentas, politikas.

## Biografija
1969 m. Latvijos valstybinio universiteto Teisės fakultete baigė teisės studijas, diplomuotas teisininkas. 1978 metais apgynė disertaciją iš kriminologijos, teisės mokslų kandidatas, nuo 1993 m. teisės mokslų daktras.

Nuo 1969 m. iki 1975 m. Latvijos teismo ekspertizės ir kriminologijos mokslų instituto ekspertas, vyr. ekspertas, direktorius. Nuo 1986 m. iki 1990 m. Latvijos universiteto Teisės fakulteto prodekanas, docentas.

1990 m. išrinktas į Latvijos Respublikos Aukščiausiąją Tarybą, o 1993 m. buvo vienas iš partijos Latvijos kelias įkūrėjų. Tais pačiais metais vasarą partija nugalėjo 5-tos Saeimos rinkimuose ir Birkavas tapo Latvijos Ministru pirmininku. Po vyriausybės žlugimo 1994 m. vasarą, Valdis Birkavas tapo Užsienio reikalų ministru ir šiame poste išbuvo 5 metus penkių vyriausybių sudėtyje. Postą paliko 1999 m.

1999 m. birželį Latvijos prezidento rinkimuose Birkavas buvo Latvijos kelio kandidatas ir užėmė II vietą. Po to jis tapo Latvijos teisingumo ministru Andrio Škėlės trečiajame ministrų kabinete, išbūdamas poste iki 2000 m.

## Šaltiniai

|-
Māris Gailis

**Maris Gailis** (, g. 1951 m. liepos 9 d. Rygoje) – Latvijos politikas.

Nuo 1994 m. rugsėjo iki 1995 m. gruodžio Latvijos Ministras pirmininkas. Valdžio Birkavo ministrų kabinete buvo Valstybės reformų ministras. Andrio Škėlės pirmajame ministrų kabinete buvo Aplinkos apsaugos ir regioninės plėtros ministras. Pagal Latvijos kelio sąrašą išrinktas į Penktą ir Šeštą Saeimas. 2001–2003 m. su jachta „Milda“ apkeliavo Pasaulį.

|-

## Šaltiniai
Mitra (apdangalas)

**Mitra** ( 'tiurbanas') – tai galvos apdangalas, kurį gali dėvėti tik popiežiaus paskirti vyskupai, kardinolai ir pats popiežius. Mitra dėvima tik švenčių progomis.

Mitros katalikybėje būna:
* *simplex* – paprasta, pagaminta iš paprasto audinio, dažnai dėvima per laidotuves.
* *pretiosa* – vertinga, pagražinta auksu, brangakmeniais, dažnai dėvima per šventes.
* *auriphrygiata* – gaminta iš aukščiausios klasės audinių ir su auksiniais pagražinimais. Dėvima per sakramentų dalijimą.
The Bishops (albumas)

**The Bishops** yra debiutinis anglų indie rock grupės The Bishops albumas, išleistas 2007 balandžio 23 d.

## Albumo dainos
# „Menace About Town“
# „Breakaway“
# „Life In A Hole“
# „Say Hello“
# „Back & Fourth“
# „So High“
# „Lies & Indictments/Sun's Going Down“
# „I Can't Stand It Anymore“
# „Will You Ever Come Back Again?“
# „She Said Bye Bye“
# „House In The Desert“
# „Travelling Our Way Home“
# „Carousel“
# „The Only Place I Can Look Is Down“
Andris Šķēle

**Andris Škėlė** (*Andris Šķēle*, gimė 1958 m. sausio 16 d. Apėje, Latvijoje) – Latvijos politikas. Nuo 1995 m. gruodžio 21 d. iki 1997 m. rugpjūčio 6 d. ir nuo 1999 m. liepos 16 d. iki 2000 m. gegužės 5 d. jis buvo Latvijos Ministras pirmininkas.

Pirmą kartą būdamas Ministru pirmininku Škėlė nebuvo susijęs su jokia politine partija. 1998 m. jis įkūrė Tautos partiją ir pagal jos sąrašą buvo išrinktas į 7-tą Saeimą. 1999 m. liepą jis ministro pirmininko poste pakeitė Vilį Krištopaną.

Atsisakęs 8-tos Saeimos deputato įgaliojimų 2003 m. sausio 16 d., Andris Škėlė aktyviai nedalyvauja politikoje, bet vis dar yra Tautos partijos narys. Škėlė yra vienas iš turtingiausių Latvijos gyventojų.

|-

|-
Vangelis

**Evangelis Odisėjas Papatanasijas** (; 1943 m. kovo 29 d., Agrijoje, Graikijoje – 2022 m. gegužės 17 d. Paryžiuje, Prancūzijoje) – pasaulyje pagarsėjęs graikų elektroninės, Naujojo Amžiaus ir klasikinės muzikos kompozitorius bei atlikėjas, pasivadinęs **Vangeliu**, kas yra vardo *Evangelos* deminutyvas.

Geriausiai žinomas dėl „Oskaro“ apdovanojimo už filmo „Ugnies vežimai“ garso takelį bei muzikos sukūrimą filmams „Bėgantis skustuvo ašmenimis“ ir „1492: Rojaus užkariavimas“.

## Diskografija

### Studijiniai albumai


* *Fais que Ton Rêve Soit Plus Long que la Nuit* (1972)
* *Earth* (1973)
* *Heaven and Hell* (1975)
* *Albedo 0.39* (1976)
* *Spiral* (1977)
* *Beaubourg* (1978)
* *China* (1979)
* *See You Later* (1980)
* *Soil Festivities* (1984)
* *Mask* (1985)
* *Invisible Connections* (1985)
* *Direct* (1988)
* *The City* (1990)
* *Voices* (1995)
* *Oceanic* (1996)
* *El Greco* (1998)
* *Mythodea: Music for the NASA Mission: 2001 Mars Odyssey* (2001)
* *Rosetta* (2016 m.)
* *Nocturne: The Piano Album* (2019 m.)


### Garso takelių albumai
* *Sex Power* (1970)
* *L’Apocalypse des Animaux* (1973)
* *Entends-Tu les Chiens Aboyer?* (1975)
* *La Fête Sauvage* (1976)
* *Opera Sauvage* (1979)
* *Chariots of Fire * (1981)
* *Antarctica* (1983)
* *[[1492: Conquest of Paradise]]* – garso takeliai filmui „1492: Rojaus užkariavimas“ (1992)
* *Blade Runner* (1994)
* *Alexander* (2004)

## Šaltiniai

## Nuorodos
*
Saturn Sky

**Saturn Sky** yra sportinis automobilis, kurį gamina Saturn. Sky debiutavo kaip koncepcinis automobilis 2005 metų Šiaurės Amerikos tarptautinėje automobilių parodoje, tačiau jau 2006 metų pirmame ketvirtyje buvo pristatyta automobilio gamyklinė versija 2007 metam. Automobilis naudoja GM Kappa platformą, kurią dalinasi su Pontiac Solstice.
Volas

**Volas** – miestas, įsikūręs valstybės teritorijos centre, 326 km į šiaurę nuotolęs nuo Atėnų ir 215 km į pietus nuo Salonikų. Nomo centras. Yra Archeologijos muziejus.

## Istorija
Antikos laikais buvo Jolko uostas. Jis sugriuvo per XX a. žemės drebėjimą.

## Sportas
* AS Olympiakós Vóloy (futbolas)

## Žymūs žmonės
* Jasonas, senovės didvyris.
* Pelėjas, senovės didvyris.
* Giorgio de Chirico (1888–1978).
* Vangelis, kompozitorius (1943–)
* Phaidon Gizikis (1917–1999), graikų politikas.
* Paraskevi Tsiamita, Pasaulio čempionė 1999, trišuolis.
La Rabidos vienuolynas

**La Rábida vienuolynas** (*Monasterio de Santa María de la Rábida*) – pranciškonų vienuolynas, esantis Palos de la Frontera mieste, Huelvos provincijoje, Andalūzijos autonominiame regione, Ispanijoje. Vienuolynas nutolęs 13 kilometrų į pietus nuo Huelvos miesto, Tinto ir Odielo upių santakoje.

La Rábida vienuolynas buvo pranciškonų nuosavybė nuo XIII a. Kaip vienuolynas, jis buvo įkurtas 1261 m. Vienuolynas paskelbtas Ispanijos nacionaliniu paminklu 1856 m.

## Stebuklų mergelė

Švč. mergelė Marija, Jėzaus motina yra vienuolyno globėja, o jos nedidukę statulą galima rasti vienuolyno bažnyčioje. Nukalta iš alebastro, statula greičiausiai nukalta Andalūzijos meno mokykloje, XIV a.